Jussi Adler-Olsen

Carl Valdemar Jussi Henry Adler-Olsen (født 2. august 1950 i København) er en dansk forlagschef, skribent, redaktør, forfatter og iværksætter.

Jussi Adler-Olsens karriere er præget af stor aktivitet og engagement inden for et bredt spektrum af specielt medierelaterede aktiviteter. Han debuterede i 1984 som faglitterær forfatter. Hans skønlitterære debut er i 1997 og seneste roman er Natrium Chlorid fra 2021 - 9. roman i Afdeling Q-serien. Modtog i 2015 Ridderkorset.

Opvækst 
Adler Olsen er født i København som yngste og eneste dreng i en søskendeflok på fire. Han er søn af sexolog og psykiater Henry Olsen og boede med familien i embedsboliger på flere sindssygehospitaler i Danmark, herunder syv år i Brønderslev. I sin tidlige ungdom spillede han guitar i flere bands. Student fra Rødovre Statsskole i 1970. Herefter studerede han frem til 1978 en række fag ved Københavns Universitet: medicin, samfundsfag (bl.a. deleksamen i nyere politisk historie) og i filmvidenskab (bifag).

Erhvervskarriere

Tegneserier, tegnefilm og fredsarbejde 
Sideløbende med sine universitetsstudier drev Adler-Olsen 1972-80 tegneserieantikvariatet Pegasus på Nørrebro og importerede film, tegneserier, faglitteratur og plakater, han var desuden redaktør og korrekturlæser på forskellige magasiner og tegneserieudgivelser 1978-83. Fra 1981-83 fungerede han som organisator i koordinationsgruppen i den danske fredsbevægelse, og 1983-84 komponerede han musik til tegnefilmen ”Valhalla” sammen med Bent Hesselmann og Ron Goodwin.

Forlægger 
I 1984 grundlagde Jussi Adler-Olsen Forlaget Donna, som han drev frem til 1989. Det udgav bl.a. et tegneserieleksikon, bøger om Groucho Marx og Rune T. Kiddes "Øldrikkerens Lille Grønne. Han arbejdede derefter som freelanceredaktør ved Pressens Illustration Bureau 1987-89. I 1990 headhuntede Bonnier ham til en stilling som administrerende direktør for deres tegneserieforlaget Interpresse, hvor han bl.a.  var ansvarshavende udgiver for deres bladudgivelser. Tre år senere overgik han til en stilling som forlagschef for det Bonnier-ejede ugebladsprojekt TV Guiden, som han bestred frem til 1995.

Fuldtidsforfatter og iværksætter 
Jussi Adler-Olsen har siden 1995 ernæret sig som fuldtidsforfatter og dramatiker, men har dog sideløbende været engageret i forskellige forretningsprojekter som bestyrelsesmedlem i Dansk Photovoltaik A/S (2002-08), Solarstocc AG (2003-06) og DK Technologies A/S, Herlev (2004-2007) og administrerende direktør i egne selskaber (Dansk Photovoltaik A/S, adlerolsen.dep ApS, adlerolsen.energy A/S, adlerolsen.games A/S, adlerolsen.estate ApS).

Litterær karriere 
 1978–80 – Manusforfatter til Walter Lantz og Disneyhistorier i Danmark og Holland
 1980–85 – Idemand, redaktør og udgiver af Danmarks første tegneserieleksikon, Komiklex alias Dansk Tegneserie Leksikon, der jævnligt opdateres og genudgives.
 1980–82 – Skriver sin første roman, Russisk Kabale, under et halvårs ophold i Holland. Romanen forbliver i skuffen.
 1984 – Oversætter bl.a. Chants & Hoggs Atomkrig.
 1984–85 – Forfatter og udgiver af to bestsellere bøger om Groucho Marx.
 1988–89 – Udgiver Fred på tryk, bibliografi over dansk freds- og sikkerhedspolitisk litteratur.
 1995–nu – Fuldtidsforfatter og dramatiker 

Adler-Olsens romaner er udgivet på over 40 sprog. Ud over Danmark har han særligt i Norge, Tyskland og Holland fået enorm succes, og er jævnligt på bestsellerlisterne og topper jævnligt bestsellerlisterne i flere andre lande. Adler-Olsens bøger har bl.a. været på The New York Times’ Paperback-bestsellerliste adskillige indie bestsellerlister i USA. På bestsellerlisterne i adskillige andre lande, herunder Østrig, Island, Norge, Frankrig, Holland, Spanien, Sverige og Schweiz.

Privatliv 
Adler-Olsen er gift med Hanne. De har været et par siden 1970.

I 2015 var egenkapitalen i hans firma ADLER OLSEN.DEP 72 mio kr. og havde haft en omsætning på 34 mio. kr. Han udbetalte 8 mio. kr. som løn til sig selv dette år.

Adler-Olsen købte en stor villa i Valby for 12,5 mio kr. Han solgte ejendommen igen i 2021 for 22,6 mio. kr.

I november 2021 meddelte han, at han var blevet smittet med coronavirus.

Bibliografi 
Dette er et uddrag af Jussi Adler-Olsens litterære produktion.

Faglitteratur 
 Groucho & Co's groveste, 1984
 Dansk tegneserie lexikon – den store Komiklex, 1985
 Groucho – en Marx Brother bag facaden, 1985

Skønlitteratur 
 Alfabethuset – (roman), 1997
 Og hun takkede guderne – (tidl. Firmaknuseren) – (roman), 2003
 Washington dekretet – (roman), 2006
 Små pikante drab – (maxi-novelle), 2011

Afdeling Q 
 Kvinden i buret – Afdeling Q nr. 1, 2007
 Fasandræberne – Afdeling Q nr. 2, 2008
 Flaskepost fra P – Afdeling Q nr. 3, 2009
 Journal 64 – Afdeling Q nr. 4, 2010
 Marco effekten – Afdeling Q nr. 5, 2012
 Den grænseløse – Afdeling Q nr. 6, 2014
 Selfies - Afdeling Q nr. 7, 2016
 Offer 2117 - Afdeling Q nr. 8, 2019
 Natrium Chlorid - Afdeling Q nr. 9, 2021
 7 m2 med lås - Afdeling Q nr. 10, 2023

Tegneserie 
 Sprækken – 2022

Filmatiseringer 
Kvinden i buret er filmatiseret af Zentropa i 2012, og blev den mest sete i Danmark i 2013. Allerød Kommune har bidraget økonomisk til filmen.

Fasandræberne blev også filmatiseret af Zentropa, og havde dansk premiere den 2. oktober 2014.

Flaskepost fra P er blevet filmatiseret af Zentropa og havde dansk premiere den 3. marts 2016.

Journal 64 er ligeledes filmatiseret af Zentropa og havde dansk premiere den 4. oktober 2018.

Nordisk Film har overtaget rettighederne til at filmatisere Afdeling-Q bøgerne fra bind 5 og fremefter.

Marco effekten er filmatiseret af Nordisk Film og havde dansk premiere den 27. maj 2021.

Teater 
Spidsrod teaterstykke i to akter – finaledeltager i dramakonkurrencen DramaRama i april 2005. Århus Teater, Katapult scenen.

Westfälisches Landestheater har med Sabrina Ullrich udarbejdet et teaterstykke baseret på Kvinden i Buret. Det havde premiere den 19. oktober 2013 i Castrop-Rauxel.

Priser og nomineringer 
 2010 - Modtaget Harald Mogensen-prisen for Flaskepost fra P uddelt af Det Danske Kriminalakademi
 2010 - Modtaget Glasnøglen for Flaskepost fra P uddelt af Skandinaviska Kriminalsälskapet
 2010 - Modtaget Læsernes Bogpris uddelt af Berlingske Tidende
 2010 - Nomineret til Best Thriller of 2010 i Holland (blev #2) www.crimezone.nl
 2011 - Nomineret til Buchliebling 2011 i Østrig (blev #4)
 2011 - Nomineret til Die Beste Bücher 2011 Leserpreis i Tyskland (blev #3)
 2011 - Modtaget Boghandlernes Gyldne Laurbær. 
 2012 - Modtaget The Sealed Room Award i Japan - Best Foreign Novel of the Year 2011
 2012 - Modtaget Prix du Livre Robinsonnais, kategori 'Policiers'
 2012 - Modtaget Danskernes Yndlingsforfatter uddelt af Bog & Ide baseret på afgivne stemmer blandt læsere
 2012 - Modtaget Krimi-Blitz 2011 i Tyskland uddelt af bladet Krimi-Couch baseret på afgivne stemmer blandt læsere
 2012 - Modtaget Prix de Lectrices de ELLE i Frankrig i kategorien Policier 
 2012 - Modtaget The Barry Award for Best Novel 2012 i USA for The Keeper of Lost Causes (på dansk Kvinden i Buret)
 2012 - På shortliste til Der Leserpreis – die besten Buecher 2012 (blev nr. 7) - http://www.lovelybooks.de/leserpreis/2012/Spannung-Krimi-Thriller/
 2013 - Modtaget Danskernes Yndlingsforfatter uddelt af Bog & Ide baseret på afgivne stemmer blandt læsere. Efter dette er reglerne lavet om. Nu kan man ikke vinde mere end 3 år i træk.
 2013 - Modtaget Årets Lydbog for Flaskepost for P i Sverige
 2013 - Modtaget Prix Plume du Thriller international i Frankrig
 2013 - Nomineret til 2013 International IMPAC DUBLIN Literary Award
 2013 - Modtaget Prix des Lecteurs catégorie Polar i Frankrig - uddelt af Le Livre de Poche
 2013 - Modtaget Marthaprisen 2013 uddelt af Bog & Ide baseret på afgivne stemmer blandt læsere
 2013 - Nomineret til Lovely Books "Der Leserpreis Die Besten Bücher 2013" i Tyskland
 2014 - Modtaget Coup de cœur de La Griffe Noire ved pocketbogs festivalen Saint-Maur en Poche i Frankrig 21. juni, 2014
 2014 - Nomineret til The Barry Award for Best Novel 2014 i USA for Flaskepost fra P
 2014 - Modtaget Le Prix d'honneur Boréales/Région Basse-Normandie du polar nordique for Journal 64 i Frankrig, 29. november 2014.
 2014/2015 - Modtager Der Europäische Preis für Kriminalliteratur (The Ripper Award) 2014-2015. Overrækkelse fandt sted 17. marts 2015 i Unna, Tyskland
 2015 - Modtaget MIMI, dem Krimi-Publikumspreis des deutschen Buchhandels 2015 i Tyskland. Baseret på afgivne stemmer blandt læsere.
 2015 - Nomineret til Lovely Books "Der Leserpreis Die Besten Bücher 2015" i Tyskland i kategorien "Krimi und Thriller" for "Verheissung" 
 2015 - Nomineret til The Barry Award for Best Novel 2015 i USA for Marco Effekten
 2015 - Modtaget Mystery Lover's Book of the Year - CRIME Award 2015 for The Keeper of Lost Causes - uddelt af Carondelet Branch Library (en del af St. Louis Public Library) i St. Louis, Missouri USA. 
 2017 - Nomineret til Krimimessen i Horsens Publikumspris 2017
 2017 - Modtaget æresbevisningen "Årets Æreshåndværker 2017" tildelt af Haandværkerforeningen i København.
 2017 - Modtaget "BookStar Award 2017" Festival of European Litterature, Makedonien
 2017 - Nomineret til Lovely Books "Der Leserpreis Die Besten Bücher 2017" i Tyskland i kategorien "Krimi und Thriller" for "Selfies" 
 2018 - Nomineret til Krimimessen i Horsens Publikumspris 2018
 2019 - Modtaget "Publikumspris 2019" - Krimimessen i Horsens
 2019 - Nomineret til Lovely Books "Der Leserpreis Die Besten Bücher 2019" i Tyskland i kategorien "Krimi und Thriller" for "Offer 2117" 
 2019 - Modtaget "Årets bog 2019" på Saxo for "Offer 2117" <
 2019 - Nomineret til Mofibo Awards i kategorien: "Krimi og Spænding" i Danmark for "Offer 2117" <
 2020 - Modtaget Babelio Awards i kategorien: "Polar et thriller" i Frankrig for "Offer 2117"
 2022 - Modtaget Rheinbacher Glasdolch  <
 2023 - Nomineret til Mofibo Awards i kategorien: "Krimi og Spænding" i Danmark for "Offer 2117" <
 2023 - Nomineret til The Petrona Award for "The Shadow Murders" <

Referencer

Eksterne henvisninger 

 
 
 Jussi Adler-Olsen  på Litteratursiden.dk
 dtv - Jussi Adler-Olsens tyske forlag 
 Dutton - Jussi Adler-Olsens amerikanske forlag 
 Maeva - Jussi Adler-Olsens spanske forlag
 Michael Joseph - Jussi Adler-Olsens engelske forlag 
 Marco Effekten - dato for udgivelse 

Personer fra København
Personer i Kraks Blå Bog
Krimiforfattere fra Danmark
Modtagere af Boghandlernes gyldne Laurbær
Dansksprogede forfattere fra Danmark
Mandlige forfattere i det 21. århundrede